આજે અમદાવાદ શહેરમાં ધુમ્મસના કારણે વિઝિબિલીટી ઘટી હતી. અમદાવાદના પૂર્વ વિસ્તાર ખાનપુર, શાહપુર, એલિસબ્રિજ વિસ્તારમાં વરસાદી ઝાપટાં પડ્યાં હતા. રાજ્યમાં શુક્રવારે અમદાવાદનું લઘુત્તમ તાપમાન 13.4 ડિગ્રી નોંધાયું હતું. જ્યારે 10.1 ડિગ્રી સાથે વલસાડ રાજ્યના સૌથી ઠંડાગાર શહેર તરીકે નોંધાયું હતું. રાજ્યના અન્ય શહેરોની ઠંડીની વાત કરીએ તો ડીસામાં 14.2 ડિગ્રી, ગાંધીનગરમાં 11.5 ડિગ્રી, વડોદરામાં 11.6 ડિગ્રી, સુરતમાં 14.3 ડિગ્રી, વલસાડમાં 10.1 ડિગ્રી, સુરતમાં 14.3 ડિગ્રી, અમરેલીમાં 14.8 ડિગ્રી, ભાવનગરમાં 16 ડિગ્રી, પોરબંદરમાં 16.2 ડિગ્રી, સુરેન્દ્રનગરમાં 16.8 ડિગ્રી, મહુવામાં 15.1 ડિગ્રી, નલિયામાં 15.8 ડિગ્રી તેમજ કંડલા એરપોર્ટનું લઘુત્તમ તાપમાન 15.3 ડિગ્રી નોંધાયું છે.